stanford-oval/wikipedia huggingface dataset:
Venäjän Grand Prix 2019
Aika-ajot

Aika-ajojen ensimmäisessä osiossa Ferrarin Sebastian Vettelillä oli vaikeuksia ajaa nopeinta aikakierrostaan, koska ensimmäisellä yrityksellään hän ajoi kolmannentoista mutkan leveäksi, toisella yrityksellä joutui jarruttamaan Williamsin Robert Kubican ulosajon vuoksi ja kolmannella yrityksellä Albon ajoi kovan tuulen vuoksi seinään aiheuttaen radalle punaiset liput. Albonin kolarista aiheutui vaihdelaatikolle vaurioita, minkä vuoksi talli päätti vaihtaa uusia osia hänen autoonsa ja ottaa rangaistuksena lähdön varikkosuoralta. Alfa Romeo Racingin Kimi Räikkönen ei onnistunut ajamaan jatkoon, koska epäonnistui viimeisessä mutkassa ja hävisi samalla aikaansa parantaneelle tallikaverilleen Antonio Giovinazzille.
Toisessa osiossa Ferrarin ja Red Bullin rengasvalinnasta poiketen Mercedes päätti ajattaa kuskejaan kovemmalla seoksella, jolla Hamilton ja Bottas lähtivät kilpailuun. Haasin Romain Grosjean onnistui ajamaan viimeiseen osioon tallikaveri Kevin Magnussenin jäädessä toiseen osioon.
McLaren löysi ratkaisun perjantain harjoituksissa esiintyneisiin ongelmiinsa tekemällä yön aikana säätömuutoksia, joiden avulla Carlos Sainz ja Lando Norris ajoivat aika-ajojen viimeiseen osioon (Sainz oli Verstappenin rangaistuksen myötä viides ja Norris seitsemäs). Bottaksen autossa esiintyi tasapainovaikeuksia, jotka tulivat esille hänen ajaessa ja jarruttaessa mutkissa, minkä seurauksena aika-ajosuoritukset riittivät viidenteen sijaan (Verstappenin rangaistuksen myötä neljänteen sijaan). Leclerc ajoi paalupaikalle, Hamilton oli toinen ja Vettel kolmas.
Kilpailu

Lähdössä Vettel onnistui nousemaan ohi eturivistä lähteneistä Leclercistä ja Hamiltonista. Kahdeksannesta ruudusta lähteneen Grosjeanin kilpailu sen sijaan päättyi ensimmäisellä kierroksella, kun hän taisteli sijoituksestaan Giovinazzia ja Ricciardoa vastaan ja he osuivat hänen autoonsa. Ricciardon rengas hajosi kolarissa ja tuli vaihdattamaan sen varikolle, mutta joutui keskeyttämään myöhemmin kolarin aiheuttamiin vaurioihin. Räikkönen otti varaslähdön kilpailuun ja hän sai siitä varikon läpiajorangaistuksen ja oli lopulta kolmastoista lopputuloksissa.
Vetteliä pyydettiin antamaan ennen kilpailua tehdyn tallin sisäisen sopimuksen mukaisesti sijansa takaisin Leclercille, mutta turva-auton tullessa radalle ja Hamiltonin lähestyessä Ferrari-kaksikkoa hän ei suostunut tähän ellei Leclerc itse päässyt lähemmäksi häntä. Kilpailun puolivälissä Vettel joutui keskeyttämään kilpailun voimayksikön hajoamiseen, pysäköi autonsa radanvarteen ja tilanteessa otettiin virtuaalinen turva-auto radalle, minkä seurauksena tallikaveri Leclerc menetti kärkisijansa paremman varikkotaktiikan saaneille Hamiltonille ja Bottakselle.
Turva-auto otettiin radalle, kun George Russell keskeytti jarruvikaan. Kierrosta myöhemmin Williams määräsi Kubican keskeyttämään kilpailun säästääkseen autonsa osia, koska hän ei kyennyt parantamaan kisasijoitustaan ja tallilla ei ollut riittävästi varaosia kaukokisoihin. Leclerc haki turva-auton aikana tuoreemmat renkaat varikolta taistellakseen toisesta sijasta Bottaksen kanssa, mutta ei pystynyt ohittamaan häntä.
Jälkijoukoissa Toro Rosson kuljettajat Kvjat ja Gasly ajoivat keskenään kilpaa vaihdellen sijoituksiaan, kunnes Gasly teki ajovirheen jarrutuksessa, jolloin Räikkönen pääsi kuljettajien väliin. Renault’n Nico Hülkenbergin kilpailu meni pieleen alusta lähtien, kun hän sai heikon lähdön, varikkopysähdyksen aikana eturengas ei kiinnittynyt kunnolla ja kilpailun lopussa auton moottorissa esiintyi tekninen vika, hän oli lopulta kymmenes. Myös Magnussenin osalta kilpailu oli kaksijakoinen, koska hän sai aikasakon taisteltuaan Péreziä vastaan ja oikaistuaan mutkissa tämän ohi, mutta oli lopulta yhdeksäs.
Keskijoukoissa Verstappen, Albon ja Sainz eivät pystyneet haastamaan kärkitalleja ja päättivät varmistella sijoituksiaan neljästä kuuteen. Pérez oli lopputuloksissa seitsemäs. Hamilton ja Bottas ajoivat Mercedekselle kaksoisvoiton ja Leclerc oli kolmas.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.33,613 | 1.32,434 | 1.31,628 | 1 |
| 2 | 44 |  Lewis Hamilton | Mercedes | 1.33,230 | 1.33,134 | 1.32,030 | 2 |
| 3 | 5 |  Sebastian Vettel | Ferrari | 1.33,032 | 1.32,536 | 1.32,053 | 3 |
| 4 | 33 |  Max Verstappen | Red Bull Racing-Honda | 1.33,368 | 1.32,634 | 1.32,310 | 9 |
| 5 | 77 |  Valtteri Bottas | Mercedes | 1.33,413 | 1.33,281 | 1.32,632 | 4 |
| 6 | 55 |  Carlos Sainz | McLaren-Renault | 1.34,184 | 1.33,807 | 1.33,222 | 5 |
| 7 | 27 |  Nico Hülkenberg | Renault | 1.34,236 | 1.33,898 | 1.33,289 | 6 |
| 8 | 4 |  Lando Norris | McLaren-Renault | 1.34,201 | 1.33,725 | 1.33,301 | 7 |
| 9 | 8 |  Romain Grosjean | Haas-Ferrari | 1.34,283 | 1.33,643 | 1.33,517 | 8 |
| 10 | 3 |  Daniel Ricciardo | Renault | 1.34,138 | 1.33,862 | 1.33,661 | 10 |
| 11 | 10 |  Pierre Gasly | Scuderia Toro Rosso-Honda | 1.34,456 | 1.33,950 |  | 16 |
| 12 | 11 |  Sergio Pérez | Racing Point-BWT Mercedes | 1.34,336 | 1.33,958 |  | 11 |
| 13 | 99 |  Antonio Giovinazzi | Alfa Romeo Racing-Ferrari | 1.34,755 | 1.34,037 |  | 12 |
| 14 | 20 |  Kevin Magnussen | Haas-Ferrari | 1.33,889 | 1.34,082 |  | 13 |
| 15 | 18 |  Lance Stroll | Racing Point-BWT Mercedes | 1.34,287 | 1.34,233 |  | 14 |
| 16 | 7 |  Kimi Räikkönen | Alfa Romeo Racing-Ferrari | 1.34,840 |  |  | 15 |
| 17 | 63 |  George Russell | Williams-Mercedes | 1.35,356 |  |  | 17 |
| 18 | 88 |  Robert Kubica | Williams-Mercedes | 1.36,474 |  |  | 18 |
| 19 | 23 |  Alexander Albon | Red Bull Racing-Honda | 1.39,197 |  |  | Varikko |
| 20 | 26 |  Daniil Kvjat | Scuderia Toro Rosso-Honda | Ei aikaa |  |  | 19 |
107 % aika: 1.39,544
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 53 | 1:33.38,992 | 2 | 25+1 |
| 2. | 77 |  Valtteri Bottas | Mercedes | 53 | +3,829 | 4 | 18 |
| 3. | 16 |  Charles Leclerc | Ferrari | 53 | +5,212 | 1 | 15 |
| 4. | 33 |  Max Verstappen | Red Bull Racing-Honda | 53 | +14,210 | 9 | 12 |
| 5. | 23 |  Alexander Albon | Red Bull Racing-Honda | 53 | +38,348 | Varikko | 10 |
| 6. | 55 |  Carlos Sainz | McLaren-Renault | 53 | +45,889 | 5 | 8 |
| 7. | 11 |  Sergio Pérez | Racing Point-BWT Mercedes | 53 | +48,728 | 11 | 6 |
| 8. | 4 |  Lando Norris | McLaren-Renault | 53 | +57,749 | 7 | 4 |
| 9. | 20 |  Kevin Magnussen | Haas-Ferrari | 53 | +58,779 | 13 | 2 |
| 10. | 27 |  Nico Hülkenberg | Renault | 53 | +59,841 | 6 | 1 |
| 11. | 18 |  Lance Stroll | Racing Point-BWT Mercedes | 53 | +1.00,821 | 14 |  |
| 12. | 26 |  Daniil Kvjat | Scuderia Toro Rosso-Honda | 53 | +1.02,496 | 19 |  |
| 13. | 7 |  Kimi Räikkönen | Alfa Romeo Racing-Ferrari | 53 | +1.08,910 | 15 |  |
| 14. | 10 |  Pierre Gasly | Scuderia Toro Rosso-Honda | 53 | +1.10,076 | 16 |  |
| 15. | 99 |  Antonio Giovinazzi | Alfa Romeo Racing-Ferrari | 53 | +1.13,346 | 12 |  |
| Kesk. | 88 |  Robert Kubica | Williams-Mercedes | 28 | Keskeytys | 18 |  |
| Kesk. | 63 |  George Russell | Williams-Mercedes | 27 | Pyörän mutteri | 17 |  |
| Kesk. | 5 |  Sebastian Vettel | Ferrari | 26 | Voimayksikkö | 3 |  |
| Kesk. | 3 |  Daniel Ricciardo | Renault | 24 | Kolarivauriot (Giovinazzi) | 10 |  |
| Kesk. | 8 |  Romain Grosjean | Haas-Ferrari | 0 | Kolari (Giovinazzi) | 8 |  |
Nopein kierros: Lewis Hamilton (Mercedes) 1:35.761 (kierroksella 51).
Lähde:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Molemmat Williamsit keskeyttivät sitten Saksan Grand Prix 2018.
Vipava (joki)

| sloveeniksi Vipava ital>  Vipacco saks. Wipbach / Wippach |
| --- | --- |
 joki Vipavassa
Alkulähde:  Ivančna Gorica ( Slovenia)
Laskupaikka:  Isonzo ( Italia)
Maat:   Slovenia  Italia
Pituus:  49 km
Alkulähteen korkeus:  110 m
Valuma-alue:  598 km²
Vipava (ital. Vipacco, saks. Wipbach / Wippach) on Länsi-Sloveniassa ja Pohjois-Italiassa virtaava joki. Joen pituus on 49 kilometriä. Joki yhdistyy Isonzojokeen Italiassa. Frigiduksen taistelu käytiin joella vuonna 394.
Aiheesta muualla

Wikimedia Commonsissa on kuvia tai muita tiedostoja aiheesta .
Slovenian hydrologia
| --- | --- |
Joet:   Bistrica  Bolska  Dragonja  Drava  Dravinja  Dreta  Framski potok  Gradaščica  Hudinja  Idrijca  Iška  Kamniška Bistrica  Kokra  Kolpa  Krka  Lahinja  Ledava  Ljubljanica  Ložnica  Meža  Mirna  Mislinja  Mur  Oplotniščica  Paka  Pesnica  Pivka  Poljanska Sora  Polskava  Pšata  Radulja  Reka  Sava  Sava Bohinjka  Savinja  Ščavnica  Selška Sora  Sora  Sotla  Soča  Temenica  Tržič Bistrica  Vipava  Voglajna 
Kosket:   Božna  Davščica  Glinščica  Kobilje  Nadiža  Rak 
Vesiputoukset:   Javornik  Rinka 
Järvet:   Bled  Bohinj  Cerknica  Gradišče  Črno  Kreda  Palčje  Ptuj  Trboje  Žovnek  Divje 
Kosteikot:   Ljubljanan suomaa  Sečovljen suolakentät  Škocjanin luolat 
Meri:  Adrianmeri
Laaksot::   Logar  Radovna  Rakov Škocjan  Trenta  Triglav  Tuhinj  Vipava  Ylä-Sava 
Kanjonit ja rotkot:   Bledin rotko  Iškan rotko  Pekelin rotko
Värtsilä

Värtsilä tai Wärtsilä voi tarkoittaa:
Värtsilä, entinen Suomen kunta Pohjois-Karjalassa, osittain luovutetulla alueella
Värtsilä, kaupunkityyppinen taajama Karjalan tasavallassa Venäjällä, luovutetulle alueelle jääneen Värtsilän entisen kirkonkylän paikalla
Värtsilä, rautatieasema Viipuri–Joensuu-radalla Venäjän-puoleisessa Värtsilässä
Wärtsilä, kaupunginosa Järvenpäässä
Wärtsilä Oyj Abp, suomalainen pörssiyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Värtsilä”, voi hakea sivunnimihaulla, laajalla sivunnimihaulla tai tekstihaulla.
Viquequen alue

Viquequen sijainti Itä-Timorin kartalla.
Viquequen alue on yksi Itä-Timorin kolmestatoista hallinnollisesta alueesta. Sen pääkaupunki on Viqueque. Alueen pinta-ala on 1 877 neliökilometriä ja vuonna 2015 sen väkiluku oli 77 402. Vuosina 2010–2015 väkiluku kasvoi 10,5 prosenttia. Viqueque on pinta-alaltaan Itä-Timorin suurin alue.
Viraalimarkkinointi

Viraalimarkkinointi tai virusmarkkinointi on markkinointia, jossa mainosviesti kulkee ihmiseltä toiselle nopeasti. Viraalimarkkinointi perustuu kuluttajan osallistuttamiseen yrityksen markkinointiprosessiin joko käyttäjätuottajina tai yleisöosallisina. Viraalimarkkinoinnin kannalta paras tuote on kiinnostava ja kilpailijoistaan erottuva. Markkinointiviestin tulee olla omaperäinen ja sen tulee sisältää jotain aikaisemmin näkemätöntä. Omaperäiseksi viestin tekee esimerkiksi hauskuus, ravisuttelu, uusi idea tai ristiriita tilanteen ja sen kontekstin kanssa. Muita viraalimarkkinoinnin tehoa lisääviä tekijöitä ovat aiheen ajankohtaisuus ja onnistunut ”seeding” eli levitys verkostoituneiden ihmisten tai mielipidevaikuttajien kautta. Viraalimarkkinoinnin onnistuminen edellyttää markkinointiresursseja sekä mahdollisuutta verkostoitumiseen ja linkittymiseen.
Viraalimarkkinoinnin menestystarinoita on vaikea kopioida. Kuluttajaverkoston reaktiota markkinointiin ei voida ennalta arvioida kovin hyvin.
Viraaliefekti tai meemi (”nettijuoru, puskaradio”) on Internetissä tapahtuva tiedon nopea leviäminen sivustojen linkityksen ja jatkolinkityksen avulla. Ilmiö esiintyy muun muassa mielenkiintoisten blogien yhteydessä. Viraalimarkkinointi perustuu meemien käyttöön. Internetissä viraalimarkkinointia tapahtuu myös sähköpostin välityksellä, jolloin viestin lähettäjä tuntee viestin vastaanottajan henkilökohtaisesti. Viraali-sana viittaa viruksiin.
Andreas (apostoli)

Ikoni Andreaasta ja hänen rististään
Andreas (m.kreik. Άνδρεας andreas, "miehekäs") oli Uuden Testamentin mukaan yksi Jeesuksen opetuslapsista ja apostoleista. Hän oli alun perin Johannes Kastajan opetuslapsi, apostoli Pietarin veli. Johanneksen evankeliumin mukaan hän oli kotoisin Betsaidasta, mutta synoptisista evankeliumeista on ymmärrettävissä asuinpaikan olleen Kapernaum. Evankeliumeissa hänet esitetään yhtenä Jeesuksen läheisimmistä opetuslapsista, joskin Luukkaan evankeliumissa ja Apostolien teoissa hänet mainitaan vain opetuslapsien nimiluettelossa. Kristillisen perimätiedon mukaan Andreas kuoli marttyyrinä vinolla ristillä, jollaista kutsutaan hänen mukaansa Andreaan ristiksi.
Andreas suojeluspyhimyksenä

Andreasta pidetään Skotlannin suojelupyhimyksenä ja Skotlannin lipun risti kuvaakin Andreaksen ristiä. Pyhän Andreaksen päivää vietetään 30. marraskuuta sekä itäisessä että läntisessä kirkkokunnassa ja se on lisäksi Skotlannin kansallispäivä. Ennen vuotta 1774 se oli Suomessakin pyhäpäivä.
Aiheesta muualla

Kuvia tai muita tiedostoja aiheesta Andreas (apostoli) Wikimedia Commonsissa
Apostoli Andreas Ortodoksi.net
MacRory, Joseph: St. Andrew Catholic Encyclopedia.  1911. New York:  Robert Appleton Company. (englanniksi)
Jeesus ja apostolit
| --- | --- |
:  Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
Valtteri Hotakainen

| Valtteri Hotakainen> Henkilötiedot |
| --- | --- |
Syntynyt: 24. huhtikuuta 1990 (ikä 34) Kokkola, Suomi
Kansalaisuus:   Suomi
Jääkiekkoilija
Lempinimi:  Hoda, Hotaitsuk
Pelipaikka:  keskushyökkääjä
Maila:  vasen
Pituus:  187 cm
Paino:  86 kg
Seura
Seura:  ei joukkuetta
Pelaajaura
Pääsarjaura:  2014–
Aik. seurat:  Hermes (S-S/Mestis) JHT (S-S) D Team/JYP-Akatemia (Mestis) JYP (SML) Jukurit (SML) Saale Bulls Halle (OL)
Valtteri Hotakainen (s. 24. huhtikuuta 1990 Kokkola) on suomalainen jääkiekkoilija. Hän on pelipaikaltaan keskushyökkääjä.
Vik

Vik voi tarkoittaa seuraavia asioita:
Viikki (ruots. Vik), kaupunginosa Helsingissä
Vik, kylä tai kulmakunta Pedesören kunnassa
Vik, entinen kylä Kemiönsaarella
Vik, kunta Norjassa
Vik, taajama Kvæfjordin kunnassa Norjassa
Vik, taajama Sømnan kunnassa Norjassa
Vík, kylä ja kunta Islannissa
Vik, taajama Strängnäsin kunnassa Ruotsissa
Vian seisake, liikennepaikkalyhenne Vik, lakkautettu rautatieliikennepaikka Suomessa
VIK Västerås HK, ruotsalainen jääkiekkoseura
Vik Records, RCA:n tytäryhtiö
Vik, ukrainalainen kustannusyyhtiö
Sukunimi

Anne Vik (s. 1933), norjalainen poliitikko ja ministeri
Arnfinn Vik (1901–1990), norjalainen poliitikko
Bjarte Engen Vik (s. 1971), norjalainen yhdistetyn hiihtäjä
Bjørg Vik (1935–2018), norjalainen kirjailija ja näytelmäkirjailija
Erika Vik (s. 1982), suomalainen kirjailija ja kuvittaja
Merri Vik, ruotsalaisen lastenkirjailijan Ester Ringnér-Lundgrenin kirjailijanimi
Oddmund Vik (1858–1930), norjalainen poliitikko
Another Side of Bob Dylan

| Another Side of Bob Dylan Bob Dylan |
| --- | --- | --- |

Studioalbumin tiedot
 Äänitetty : 9. kesäkuuta 1964
 Julkaistu: 8. elokuuta 1964
 Tuottaja(t): Tom Wilson
 Tyylilaji: folk
 Kesto: 50.44
 Levy-yhtiö: Columbia Records
Bob Dylanin muut julkaisut
| The Times They Are a-Changin’ 1964 | Another Side of Bob Dylan 1964 | Bringing It All Back Home 1965 |
Another Side of Bob Dylan on laulaja-lauluntekijä Bob Dylanin neljäs albumi, joka julkaistiin elokuussa 1964. Sen on sanottu olleen alkuun pettymys folk-piireille, jotka halusivat pitää Dylanin kantaa ottavan laulun eturivissä: albumin kappaleet olivat sävyltään aiempaa kevyemmällä ja romanttisemmalla otteella laadittuja.
Albumi nousi Yhdysvaltain listoilla sijalle 43 ja Britanniassa sijalle 8 (jälkimmäisessä vuoden 1965 puolella). Kultalevyraja rikkoutui Yhdysvalloissa 21. toukokuuta 1999.
Kappaleet

"All I Really Want to Do" – 4:04
"Black Crow Blues" – 3:14
"Spanish Harlem Incident" – 2:24
"Chimes of Freedom" – 7:10
"I Shall Be Free No. 10" – 4:47
"To Ramona" – 3:52
"Motorpsycho Nitemare" – 4:33
"My Back Pages" – 4:22
"I Don’t Believe You (She Acts Like We Never Have Met)" – 4:22
"Ballad in Plain D" – 8:16
"It Ain’t Me Babe" – 3:33
Esiintyjät

Bob Dylan – kitara, huuliharppu, laulu
Virginian kuvernöörinvaali 2013

Vaalin pääehdokkaat
Terry McAuliffe
Ken Cuccinelli
Virginian kuvernöörinvaali 2013 järjestettiin 5. marraskuuta 2013. Demokraattien Terry McAuliffe valittiin Virginian osavaltion seuraavaksi kuvernööriksi.
Helsingin Sanomien kirjeenvaihtajan Tuomas Niskakankaan mukaan äänestys oli yksi harvoista tärkeistä vaaleista Yhdysvalloissa vuonna 2013 ja republikaanien tappio heijastaa puolueen tilaa. Niskakankaan mukaan kuvernöörinviran oletettiin aluksi pysyvän republikaaneilla, sillä varakuvernööri Bill Bolingin odotettiin jatkavan kuvernöörinä Bob McDonnellin jälkeen. Teekutsuliikkeen tuella osavaltion oikeusministeri Ken Cuccinelli kuitenkin haastoi Bollingin esivaaleissa. Kun Bolling hävisi esivaalin, hän ei suostunut tukemaan Cuccinellia. Niskakankaan mukaan tämä heijastelee republikaanisen puolueen sisäistä valtakamppailua äärikonservatiivien ja maltillisten välillä. Hän myös toteaa, että Cuccinellin tiukat kannat aborttiin, asevalvontaan ja siirtolaislakien uudistukseen koituivat hänen tappiokseen. Vaalien tulos ei päätynyt McAuliffen hyväksi siksi, että hänellä olisi ollut paljon kannatusta, vaan siksi, että Cuccinellilla oli paljon vastustusta.
Voïdomátis

| Voïdomátis Βοϊδομάτης |
| --- | --- |
 Voïdomátis-joki.
Alkulähde:  Víkos
Laskupaikka:  Aóos-joki  40°00′49″N, 20°38′40″E
Maat:   Kreikka
Voïdomátis (kreik. Βοϊδομάτης) on joki, joka virtaa Epeiroksessa luoteisessa Kreikassa. Se on Aóos-joen sivujoki. Joki saa alkunsa Víkoksen kylän läheltä. Se virtaa Víkoksen rotkon pohjalla ja laskee Aóokseen lähellä Kallithéan ja Kleidonián kyliä.
Voïdomátiksen uoma ja Noútsoksen eli Kókkoriksen vanha silta Víkoksen rotkossa.
Aiheesta muualla

Kuvia tai muita tiedostoja aiheesta Voïdomátis Wikimedia Commonsissa
Vladimir Kuzin

| Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Maa:   Neuvostoliitto> Miesten maastohiihto. |
| --- | --- | --- | --- |
|  Kultaa | 1956 | 4 × 10 km |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | 1954 | 30 km |  |
|  Kultaa | 1954 | 50 km |  |
|  Hopeaa | 1954 | 4 × 10 km |  |
Vladimir Semjonovitš Kuzin (ven. Владимир Семёнович Кузин, 15. heinäkuuta 1930 Lampožnja, Arkangelin alue, Neuvostoliitto – 5. lokakuuta 2007) oli venäläinen hiihtäjä, joka edusti Neuvostoliittoa 1950-luvulla. Hän urheili Leningrad Dynamo -urheiluseurassa. Cortina d'Ampezzon 1956 talviolympialaisissa hän saavutti kultamitalin 4 × 10 kilometrin viestissä ja sijoittui 30 kilometrin matkalla viidenneksi.
Kuzinin parhaat saavutukset hiihdon maailmanmestaruuskilpailuista olivat kaksi kultaa (30 km, 50 km) ja hopea viestistä Falunissa 1954. Hän voitti 1954 Sverdlovskin hiihtokilpailujen 30 kilometrin kilpailun 10. tammikuuta ja sijoittui kaksi päivää myöhemmin 15 kilometrin kilpailuissa toiseksi. Kuzin voitti tammikuussa 1955 Moskovan kansainvälisen hiihtoviikon 15 kilometrin kilpailun. Seuraavassa kuussa hän jakoi Cortinan olympialaisten esikisojen 30 kilometrin hiihdon voiton Ruotsin Sixten Jernbergin kanssa.
Uruheilu-ransa päätyttyä Vladimir Kuzin työskenteli Neuvostoliiton asevoimien hiihdon päävalmentajana sekä vuosina 1960-1964 ja 1970-1972 Neuvostoliiton hiihtomaajoukkueen päävalmentajana. Hän puolusti vuonna 1972 väitöskirjaansa biologisten tieteiden kandidaatiksi. Hänestä tuli NKP:n jäsen vuonna 1975. 1970-luvun puolivälissä hänestä tuli liikuntaan erikoistuneen armeijan tiedekunnan johtaja apulaisprofessorin nimikkeellä ja sotilasarvona everstiluutnantti.
Kuzin palkittiin Leninin kunniamerkillä vuonna 1957. Vuonna 1970 Kuzinille myönnettiin opetuksessa ja tutkimuksessa tehdyn työn perusteella Neuvostoliiton arvostetun valmentajan kunniamerkki. Hän kuoli pitkälliseen sairauteen 77-vuotiaana.
Aiheesta muualla

Vladimir Kuzin Kansainvälinen hiihtoliitto (FIS). (englanniksi)
Valtteri Arstila

Pekka Valtteri Arstila (s. 1974) on suomalainen filosofi, joka toimii filosofian professorina Turun yliopistossa. Hän väitteli filosofian tohtoriksi Turun yliopistossa vuonna 2005. Hän on myös teoreettisen filosofian dosentti Helsingin yliopistossa.
Arstila on erikoistunut mielenfilosofiaan. Hän on tutkinut esimerkiksi ajan kokemisen subjektiivisuutta.
Julkaisut

Valtteri Arstila: The Paradox of Colors (väitöskirja). Turun yliopisto 2005.
Valtteri Arstila ja Dan Lloyd (toim.): Subjective Time: The Philosophy, Psychology, and Neuroscience of Temporality. MIT Press 2014.
Aiheesta muualla

Virallinen sivusto
ORCID
Google Scholar
Virginian lippu

Virginian lippu (1912–)
Virginian lippu on Yhdysvaltain osavaltio Virginian virallinen tunnus sen sinetin ohella. Lipussa on osavaltion sinetti sinisellä taustalla.
Lippu otettiin käyttöön 28. maaliskuuta 1912, ja se standardisoitiin vuonna 1950. Sen on suunnitellut newyorkilainen kuvanveistäjä Charles Keck.
Ambush Bug

Ambush Bug oikealta nimeltään Irwin Schwab on DC Comicsin sarjakuvissa esiintyvä supersankari. Hahmo esiintyi ensimmäisen kerran DC Comics Presents #52 tarinassa joulukuussa 1982 ja hänet loivat Keith Giffen ja Paul Kupperberg. Hahmo on toiminut satunnaisena Oikeuden Puolustajien liittolaisena ja Suicide Squadin jäsenenä.
Muussa mediassa > Animaatio

Ambush Bug esiintyy animaatiosarjan Batman: The Brave and the Bold sarjan päätösjaksossa "Mitefall!", jossa häntä ääninäyttelee Henry Winkler. Hän yrittää estää Bat-Miten yritykset saada esitys jatkumaan ja pakottaa sen lopettamaan samalla kun hän auttaa Batmania ja Vesimiestä taistelussa Gorilla Groddia vastaan. Vaikka Bat-Mite onnistuu ja sarja on korvattu Batgirl-sarjalla, Ambush Bug paljastaa, että siinä on synkempi sävy eikä siinä ole Bat-Mitea ennen kuin hän järjestää Batman: The Brave and the Bold -sarjan jäsenten wrap-juhlan.
Videopeleissä

Ambush Bug esiintyy DC Universe Online -pelissä, jossa häntä ääninäyttelee Tracy W. Bush.
Ambush Bug esiintyy pelattavana hahmona Lego Batman 3: Beyond Gotham -pelissä, jossa häntä ääninäyttelee Sam Riegel.
Ambush Bug esiintyy Scribblenauts Unmasked: A DC Comics Adventure -pelissä.